Georgia fikk sin selvstendighet fra Sovjetunionen 9. april 1991. Etter Sovjetunionens fall besluttet Georgias Høyesterett at alle bankenheter i Georgia, også statsbanken (Gosbank) som tilhørte det sovjetiske banksystemet skulle tilfalle republikken Georgia. Dette samme skjedde også med mange av de andre republikkene som fikk sin selvstendighet. Georgias nasjonalbank ble etablert på grunnlag av Gosbank.